**SPRENDIMO PROJEKTO**

**DĖL ROKIŠKIO RAJONO SAVIVALDYBĖS 2022 METŲ VISUOMENĖS SVEIKATOS STEBĖSENOS ATSASKAITOS PATVIRTINIMO**

**AIŠKINAMASIS RAŠTAS**

2024-04-25

Projekto rengėjas – Agnė Šapokaitė, Rokiškio rajono savivaldybės visuomenės sveikatos biuro direktorė.

Pranešėjas komitetų ir tarybos posėdžiuose – Agnė Šapokaitė, Rokiškio rajono savivaldybės visuomenės sveikatos biuro direktorė.

|  |  |  |
| --- | --- | --- |
| 1. | Sprendimo projekto tikslas ir uždaviniai | 1. Patvirtinti Rokiškio rajono savivaldybės 2022 m. visuomenės sveikatos stebėsenos ataskaitą. 2. Pateikti Higienos institutui patvirtintą Rokiškio rajono savivaldybės 2022 metų visuomenės sveikatos stebėsenos ataskaitą.Tikslas **−** surinkę išsamią informaciją apie Rokiškio rajono savivaldybės gyventojų sveikatos būklę ir ją lemiančius rizikos veiksnius, nustatysime visuomenės sveikatos problemas ir visuomenės sveikatos stiprinimo prioritetus, remdamiesi objektyvia informacija, planuosime ir įgyvendinsime vietines visuomenės sveikatos stiprinimo ir prevencijos programas. Uždaviniai: 1) rinkti duomenis ir rodiklius, apibūdinančius savivaldybės gyventojų sveikatos būklę, ją veikiančius veiksnius bei pokyčių tendencijas; 2) formuoti bendrą savivaldybės visuomenės sveikatos duomenų sistemą; 3) užtikrinti tinkamą apibendrintų visuomenės sveikatos stebėsenos rezultatų teikimą Rokiškio rajono savivaldybės administracijai bei kitoms valstybinėms, savivaldybių suinteresuotoms institucijoms bei visuomenei. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 7 straipsnio (Valstybinės (valstybės perduotos savivaldybėms) funkcijos), 32 punktu (visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena), 15 straipsnio (Savivaldybės tarybos kompetencija) 4 dalimi: (Jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai). |
| 3. | Laukiami rezultatai | Nustatysime Rokiškio rajono savivaldybės visuomenės sveikatos problemas ir visuomenės sveikatos stiprinimo prioritetus, taip pat remiantis objektyvia informacija planuosime ir įgyvendinsime vietines visuomenės sveikatos stiprinimo ir prevencijos programas. |
| 4.  | Lėšų poreikis ir šaltiniai | Sprendimui įgyvendinti lėšų nereikės. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |